I. FÜGGELÉK

AZ ONLINE PSZICHOLÓGIA IRÁNYELVEI

Az Amerikai Pszichológiai Társaság 2013-ban megjelent szakmai összefoglalója alapján (1.)

Az online pszichológiai szolgáltatások térnyerése, főként az elmúlt időszak járványügyi helyzete aktuálissá, mitöbb szükségszerűvé tette a pszichológusok számára iránymutatás, ajánlások megfogalmazását, az adekvát feladatellátás érdekében.

A távpszichológia definitíve a pszichológiai szolgáltatások telekommunikációs technológiákon keresztüli nyújtása.

A telekommunikációs technológia révén létrejövő információátadási lehet egyidejű, időben eltolt idejű, kétszemélyes, akár csoportos folyamat, amely írásos, hang-, illetve képi információkat tartalmazhat. Kiterjedhet különböző szolgáltatásokra mint például edukáció, terápia, konzultáció stb.

I. Irányelv:

**A pszichológus kompetenciája:**

"A távpszichológiai szolgáltatást nyújtó pszichológus törekszik ésszerű lépéseket tenni annak érdekében, hogy kompetens legyen egyrészt a felhasznált technológia alkalmazásában, másrészt a technológia kliensekre/páciensekre, szupervideáltakra és más szakemberekre gyakorolt lehetséges hatásának megítélésében."

Ennek értelmében "alapvető etikai kötelessége, hogy a képzésen, gyakorlaton, szupervízión, konzultáción, tanulmányokon és szakmai kompetenciáiknak keretein belül nyújtson szakmai szolgáltatást."

* A pszichológus törekszik a telekommunikációs technológia tekintetében fejleszteni tudását és készségeit.
* Mérlegeli, hogy az adott technológia megfelelő-e az adott kliens/páciens számára.
* A szolgáltatás megkezdése előtt feltérképezi a kliens/páciens környezetében rendelkezésre álló vészhelyzeti erőforrásokat. Ezek hiányában erre vonatkozó tervet készít, ezt írásban rögzítve közli kliensével/páciensével. (pl suicid veszély, krízis állapot veszélye esetén)
* Amennyiben kliens/páciens ismétlődően olyan krízishelyzetbe kerül, amely személyes kezelést indikál- átirányítja őt a helyi egészségügyi ellátó rendszerbe, vagy személyes találkozást javasol.

II. Irányelv:

**Ellátási standardok a távpszichológiai szolgáltatásban:**

"A pszichológus minden erőfeszítést megtesz, hogy az ellátás és a gyakorlat etikai és szakmai standardjai érvényesüljenek az általa nyújtott távpszichológiai szolgáltatás kezdetétől annak teljes időtartama alatt."

Ennek értelmében "ugyanazokat a szakmai és etikai standardokat követi, mint amelyeket a személyes pszichológiai gyakorlat során követ."

* A szakembernek a pszichológiai tevékenység megkezdése előtt és annak időtartama alatt mérlegelnie kell, hogy a technológia adekvát, hatékony, illetve biztonságos-e.
* A pszichológusnak körültekintően tájékozódnia és mérlegelnie kell a lehetséges kockázatok( pl információ biztonsága vészhelyzetek kezelése) és előnyök (ellátáshoz, tanácsadáshoz való hozzáférés, kényelem, speciális igények); illetve egyéb tényezők (földrajzi elhelyezkedés, szervezeti kultúra, egészségi állapot, mentális állapot, stabilitás, pszichiátria diagnózis, szerhasználat, terápiás igények)tekintetében.
* A pszichológusnak tájékoztatnia kell kliensét/páciensét a szolgáltatás esetlegesen várható kockázatairól illetve előnyeiről.
* A szolgáltatás minőségének, hatékonyságának védelmében előnyös, ha a pszichológus tájékozódik a kliens/páciens környezetéről, amelyben a kezelés megtörténik,illetve egyeztet kliensével/páciensével arról, hogy a kezelés zavartalanságát a kliensnek/páciensnek szükséges optimalizálnia, mivel ezt a szakember távolból nem tudja szabályozni.
* Amennyiben felmerül, hogy a szolgáltatás bármilyen körülmény miatt a kezelés bármely szakaszában nem hatékony, vagy kockázatot jelent a kliens/páciens számára; ezeket a felmerülő kérdéseket alaposan át kell beszélnie a klienssel/ pácienssel. A pszichológus az időben történő jelzést követően megfelelő módon zárja le a folyamatot, illetve ha szükséges és lehetséges javasoljon alternatív megoldást, delegálja kliensét/ páciensét.

III. Irányelv

**Tájékoztatott beleegyezés**

"A pszichológus törekszik arra, hogy tájékoztatott beleegyezést kapjon, majd dokumentáljon, amely kitér az általa nyújtott távpszichológiai szolgáltatás speciális kérdéseire. Ennek során a pszichológus tudomást szerez az idevonatkozó törvényekről, jogszabályokról valamint az adott területe a tájékozott beleegyezést szabályozó szervezeti követelményekről."

Ennek értelmében :

* A pszichológus tejleskörű és egyértelmű módon írásban tájékoztatja a szolgáltatás mibenlétéről, sajátosságairól kliensét/páciensét.
* Tájékoztatja milyen technológia segítségével fognak kommunikálni, ennek biztonsági, kockázati vonatkozásairól, technikai korlátairól (pl tesztelés, a technológiát szolgáltató hibájából fakadó jelminőség romlás).
* A pszichológus és kliens/ páciense megegyeznek a határok kijelölésében.
* A pszichológus és kliens/ páciense megállapodnak a díjszabásban (kitérve a szolgáltatás technikai hibái miatti fennakadás következtében sérülő szolgáltatás díjazására); a számlázási dokumentáció tartalmában.
* A pszichológus tájékoztatást ad az adatok, információk tárolásáról, kezeléséről, az alkalmazott technológia biztonságáról.

IV. Irányelv

**Bizalmas adatok és információk**

"A távpszichológiai szolgáltatást nyújtó pszichológusok törekszenek a kliensekkel/páciensekkel kapcsolatos adatok és információk titkosságának védelmére, a védelem fenntartására, valamint tájékoztatást adnak- amennyiben felmerül- az alkalmazott telekommunikációs technológiában rejlő a titoktartást érintő lehetséges megnövekedett kockázatokról."

Ennek értelmében:

* A pszichológusnak tudnia kell a személyes információ gyűjtésének etikai és gyakorlati következményeivel.
* Ennek tükrében kialakítja a kliensről/páciensről a telekommunikációs technológia révén szerzett információk tárolásának legbiztonságosabb lehetőségét.
* A pszichológusnak az adott technológia használata előtt tájékozódnia kell annak a titoktartást érintő kockázatairól. Ha kell ez irányban továbbképezi magát vagy szakértővel konzultál.
* Az adatok és információk kérdésében konzultál kliensével/páciensével.
* "A pszichológus, aki személyes és szakmai célokra is használja a szociális médiát", előnyös ha tisztában van saját magánéletére, illetve a titoktartásra vonatkozó kockázataival; törekedjen a megfelelő biztonsági beállítások által csökkenteni az ebből fakadó veszélyeket.

V. Irányelv

**Az adatok és információk biztonságos átvitele**

"A távpszichológiai szolgáltatást nyújtó pszichológus gondoskodik a klienseik/ pácienseik adatait és információit védő biztonsági lépésekről, megelőzendő a nem szándékos hozzáférést vagy közlést."

VI. Irányelv

**Adat és információ dokumentálása, tárolás és megsemmisítés és technológiái**

"A távpszichológiai szolgáltatást nyújtó pszichológus gondoskodik az adatok és információk megsemmisítéséről, és arról, hogy a felhasznált technológia akadályozza meg a jogosulatlan hozzáférést, eredményezzen biztonságos , megfelelő adatmegsemmisítést.”

* + - a pszichológus a tevékenységére irányadó, hatályos jogszabályokban előírtaknak megfelelően gondoskodik az adatok dokumentálásról, tárolásáról, majd megsemmisítéséről;
    - a pszichológus a legjobb tudása szerint igyekszik olyan technológiát használni, amely illetéktelen személyek részére megakadályozza a hozzáférést.

VII. Irányelv

**Tesztelés, kivizsgálás**

"A pszichológusok mérlegelik a személyes helyzetre tervezett tesztek és kivizsgálási technikák távpszichológiai alkalmazása során felmerülő sajátosságokat."

Ennek értelmében:

* A távpszichológiai szolgáltatást nyújtó pszichológus biztosítania kell a teszt-eljárás pszichometriai (pl validitás); illetve, hogy a teszt manuáljában leírt tesztfelvételi körülmények integritását.
* Figyelembe kell vennie minden olyan körülményt ami a teszt felvételét, a kiértékelés biztonságát befolyásolja (Például ha a kliens/páciens tájékoztatást kapott/szerzett a tesztválaszok kiértékeléséről.)
* Megoldásként felmerülhet képzett megbízott felügyelő alkalmazása a távoli helyszínen, aki segít igazolni a kliens/páciens személyazonosságát, segít a tesztfelvétel lebonyolításában, illetve óvja a kivizsgálási folyamat biztonságát.

VIII. Irányelv

**Többszörös joghatóságú gyakorlat**

"A pszichológusnak ismernie kell és be kell tartania minden hatályos törvényt és szabályt, amikor eltérő illetőségű, más országbeli klienseknek/pácienseknek nyújt távpszichológiai szolgáltatást."

Ennek értelmében:

* Fontos, hogy a pszichológus ismerje mindazon illetőségi körök telekommunikációs technológián keresztül nyújtott pszichológiai szolgáltatásokra vonatkozó szabályozókat, ahol tevékenységét kifejti illetve ahol kliense/páciense tartózkodik.